# 

# 

# SOPU

## kESKUSJÄRJESTÖN JA PIIRIEN TYÖNJAON KÄSIKIRJA

#### Sisällys

[SOPU](https://partio.sharepoint.com/sites/SPn-toimihenkilot/Jaetut%20asiakirjat/Graafikon%20kansiot/Hallinto,%20palvelut,%20toimisto/SOPU%202018.docx#_Toc530485206)

[1 JOHDANTO](#_Toc530485208)

[SOPU ja muut partiotoimintaa ohjeistavat asiakirjat](#_Toc530485209)

[Päivitys ja muutokset](#_Toc530485210)

[Lippukunta, piiri ja keskusjärjestö](#_Toc530485211)

[Piirien ja keskusjärjestön rajapinta lippukuntien tukemisessa](#_Toc530485212)

[2 YHTENEVÄT TOIMINNANALAT](#_Toc530485213)

[Partiokasvatus- ja ohjelma](#_Toc530485214)

[Vapaaehtoistuki/Koulutus ja aikuistuki](#_Toc530485215)

[Aluetyö](#_Toc530485216)

[Viestintä ja markkinointi](#_Toc530485217)

[Yhteiskuntasuhteet](#_Toc530485218)

[3 MUU TOIMINTA](#_Toc530485219)

[Kansainväliset yhteydet](#_Toc530485220)

[Talous, varainhankinta ja tietohallinto](#_Toc530485221)

[Järjestön johtaminen ja toimihenkilöt](#_Toc530485222)

# 

# JOHDANTO

Partio on kasvatustoimintaa, jonka tavoitteena on tukea lasten ja nuorten kasvua heidän yksilölliset ominaispiirteensä huomioon ottaen. Päämääränä on persoonallisuudeltaan ja elämäntavoiltaan tasapainoinen, vastuuntuntoinen, aktiivinen sekä itsenäisesti ajatteleva paikallisen, kansallisen ja kansainvälisen yhteisön jäsen. (Peruskirja 2020, partion päämäärä)

Partioliikkeen päämäärään päästään käyttämällä partiomenetelmää ja partio-ohjelmaa. Partion tulee olla samanlaista joka puolella Suomea. Lippukunta on partiotoiminnan perusta. Lapset, nuoret ja aikuiset tulevat mukaan partiotoimintaan liittymällä lippukunnan jäseneksi. Partiopiirit ja keskusjärjestö ovat olemassa tukeakseen lippukunnissa tapahtuvaa partiokasvatusta.

Tässä Suomen Partiolaisten partioneuvoston hyväksymässä dokumentissa kuvataan piirien ja keskusjärjestön tuki lippukunnille, niiden keskinäinen työnjako lippukuntien tukemisessa sekä keskinäisessä yhteistoiminnassa. Kuvauksissa määritellään lippukuntien tukemisen perustaso sekä yhtenäistetään tukemisen käytäntöjä. SOPU on piirien ja keskusjärjestön käsikirja toimintansa johtamiseen ja organisoimiseen. Se toimii vuosittaisen toiminnan suunnittelun apuna ja tukena sekä tapahtuneen toiminnan arvioinnin vertailupohjana. SOPU kuuluu myös jokaisen partion luottamushenkilön ja työntekijän perehdytykseen.

## SOPU ja muut partiotoimintaa ohjeistavat asiakirjat

Suomen Partiolaisten johtaminen perustuu avoimeen ja läpinäkyvään hallintoon sekä voimassa olevaan yhdistyslakiin, Patentti- ja rekisterihallituksen rekisteröimiin sääntöihin ja partioneuvoston hyväksymään menettelytapasääntöön, jossa määritellään myös esimerkiksi valiokuntien tehtävät. Kaikki partion toimintaa ohjaavat dokumentit on julkaistu osoitteessa partio.fi/partiota-ohjaavat-dokumentit/.

Suomen Partiolaisten sääntöjä ja menettelytapasääntöä sovelletaan ennen SOPUa mahdollisissa ristiriita- ja tulkintatilanteissa.

## Päivitys ja muutokset

SOPU on Suomen Partiolaisten partioneuvoston hyväksymä, toistaiseksi voimassa oleva asiakirja ja partioneuvosto päivittää sen tarvittaessa vuosittain Suomen Partiolaisten hallituksen esityksestä.

## Lippukunta, piiri ja keskusjärjestö

Suomessa partio organisoituu kolmelle tasolle: lippukunta, piiri ja keskusjärjestö.

Lippukunta on partiotoiminnan paikallinen yhdistys, jossa henkilöjäsenet käyttävät päätösvaltaa, ja jonka toimintaa ohjaavat säännöt ja vuosikokousten ja hallituksen päätökset. Yhdistyksen ollessa partiolippukunta, sen toiminnan tarkoitus on noudattaa Suomen Partiolaisten peruskirjan määrittelemää partion päämäärää. Lippukuntien tulee noudattaa toiminnassaan partioneuvoston hyväksymiä partiotoiminnan laadun vähimmäisvaatimuksia.

Partiopiirit sekä Finlands Svenska Scouter rf (FiSSc) ovat toiminta-alueensa lippukuntien yhteenliittymiä ja Suomen Partiolaiset – Finlands Scouter ry:n varsinaisia jäseniä. Piireissä ja FiSScissä päätösvaltaa käyttävät niiden jäseninä olevat lippukunnat ja mahdolliset suorat henkilöjäsenet. Tässä dokumentissa partiopiirillä tai piirillä tarkoitetaan Suomen Partiolaiset – Finlands Scouter ry:n varsinaista eli A-jäsentä (piirit ja FiSSc). FiSScillä on kaksi roolia toteuttaessaan partiopiirin tehtäviä ja toisaalta valtakunnallisen ruotsinkielisen toiminnan järjestäjänä sekä muiden yhteistyösopimuksessa todettujen asioiden vastuullisena tahona. SOPUssa käsitellään nimenomaan roolia piirinä eikä FiSSciä siksi erotella muista piireistä tekstissä. FiSScin rooli valtakunnallisen ruotsinkielisen partiotoiminnan järjestäjänä on määritelty erillisessä sopimusasiakirjassa.

Keskusjärjestö Suomen Partiolaiset – Finlands Scouter ry (SP-FS) on Partiotyttöjen Maailmanliiton (World Association of Girl Guides and Girl Scouts, WAGGGS) ja Partioliikkeen Maailmanjärjestön (World Organization of the Scout Movement, WOSM) jäsen ja maailman partioliikkeen ainoa edustaja Suomessa. Se vastaa suomen- ja ruotsinkielisestä partiotoiminnasta Suomessa. SP-FS vie kansainvälisiä tavoitteita eteenpäin ja huolehtii, että partiotoiminta Suomessa pysyy maailmanjärjestöjen periaatteiden mukaisena.

## Piirien ja keskusjärjestön rajapinta lippukuntien tukemisessa

Keskusjärjestön tärkein tehtävä on partiotoiminnan edistäminen ja sen toimintaedellytysten varmistaminen Suomessa. Partiotoiminnan edistämiseksi keskusjärjestö tukee piirejä ja lippukuntia tämän dokumentin mukaisissa tehtävissä ja palveluissa.

Piirien keskeisin tehtävä on lippukuntien toiminnallinen tukeminen. Ne toimivat lähellä lippukuntia ja tukevat niitä yhdistyksen johtamisessa, partio-ohjelman toteutuksessa sekä monipuolisen ja laadukkaan harrastus- ja vapaaehtoistoiminnan järjestämisessä paikallisesti.

Piirit ja keskusjärjestö vaikuttavat yhteiskunnassa kehittäen toimintaansa jatkuvasti partiolaisten ja partiolippukuntien tarpeiden sekä toimintaympäristömuutosten perusteella. Piirien tulee noudattaa toiminnassaan partioneuvoston (PN I/2018) hyväksymiä partiotoiminnan vähimmäisvaatimuksia piireissä (liite 1).

# YHTENEVÄT TOIMINNANALAT

Jotta partiotoimintaa voidaan kehittää ja lippukuntia tukea tasalaatuisesti, on keskusjärjestössä ja piireissä käytössä yhtenäinen toiminnallinen rakenne, jota kutsutaan yhteneviksi toiminnanaloiksi. Keskusjärjestön ja piirien yhteneviin toiminnanaloihin kuuluvat valiokunnat (aluevaliokunta, kasvatusvaliokunta, vapaaehtoistuen valiokunta, viestintä- ja markkinointivaliokunta ja yhteiskuntasuhteiden valiokunta) järjestävät laajennettuja valiokunnan kokouksia. Laajennettu valiokunta sopii toiminnanalan sisäisistä piirien ja keskusjärjestön yhteisistä tavoitteista. Keskusjärjestön valiokunta valmistelee puheenjohtajansa johdolla laajennettujen valiokuntien kokoukset ja huolehtii siitä, että laajennetun valiokunnan käsittelyn tulokset toteutuvat toiminnanalalla.

## Partiokasvatus- ja ohjelma

Partio-ohjelma ([www.partio-ohjelma.fi](http://www.partio-ohjelma.fi)) on partiotoiminnan ydin. Partion kasvatustavoitteita toteutetaan aktiviteettien, tehtävien, koulutusten, tapahtumien, teemojen, projektien jne. avulla. Kasvatuskeinona partio-ohjelman toteuttamisessa käytetään partiomenetelmää. Partiomenetelmä koostuu kahdeksasta osa-alueesta, jotka ovat yhtä tärkeitä ja toteutuvat toiminnan kokonaisuudessa. Partio-ohjelma jakaantuu ikäkausiohjelmiin, joissa jokainen lapsi ja nuori pääsee toimimaan yhdessä mahdollisimman samankaltaisessa kehitysvaiheessa olevien lasten ja nuorten kanssa huomioiden fyysisen, psyykkisen ja sosiaalisen kehityksen. Kasvatuksen toiminnanala kehittää myös valtakunnallista perhepartiotoimintaa.

|  |  |  |
| --- | --- | --- |
| Tehtävä | Keskusjärjestö | Piiri |
| Kasvatustavoitteet | * viestii avoimesti ja selkeästi kasvatustavoitteista * vastaa siitä, että keskusjärjestön luottamushenkilöt tuntevat partion kasvatustavoitteet ja ovat sitoutuneet niihin * vastaa kehittämisestä ja päivittämisestä sääntöjen ja päätöksentekojärjestelmän mukaisesti | * vastaa siitä, että piirin luottamushenkilöt tuntevat partion kasvatustavoitteet ja ovat sitoutuneita niihin * kehittää palvelujaan lippukunnalle niin, että partiokasvatuksen edellytykset toteutuvat lippukunnassa |
| Partio-ohjelman sisältö | * varmistaa, että partio-ohjelma, mukaan lukien perhepartio-ohjelma, on ajanmukaista ja saatavilla * tuottaa tarvittavat materiaalit, käsikirjat, verkkojulkaisut ym. ohjeet lippukunnalle ja piirille. * vastaa partio-ohjelmaa tukevista kampanjoista * koordinoi valtakunnallisten tapahtumien järjestelyvuoroja * järjestää vastuullaan olevat ohjelman mukaiset valtakunnalliset ikäkausitapahtumat partioneuvoston vahvistaman pitkän tähtäimen strategisen tapahtumasuunnitelman mukaisesti: vaeltajatapahtuma   samoajatapahtuma | * pestaa jokaiselle lippukunnalle ohjelmavalmentajan, joka tuntee pestin tavoitteet * koordinoi toiminta-alueellaan järjestettäviä tapahtumia, retkiä ja leirejä * järjestää vastuullaan olevat ohjelman mukaiset ikäkausitapahtumat:   Sudenpennut (kisat)  Seikkailija (kisat)  Tarpoja (taitopäivät) • Samoajatapahtuma (kun ei SP:n tapahtumaa)  Vaeltajatapahtuma (kun ei SP:n tapahtumaa)  SM-kisat vuoron mukaan   * edistää perhepartiotoimintaa omalla toiminta-alueellaan |

|  |  |  |
| --- | --- | --- |
| Partio-ohjelman laatu ja kehittäminen | * vastaa partio-ohjelman kehittämisestä * vastaa kasvatusdatasta ja -analytiikasta kasvatustoiminnan arvioimiseksi ja kehittämiseksi. * vastaa koulutussisältöjen ja -metodien suunnittelemisesta * järjestää koulutusta piirin luottamushenkilöille * järjestää vastuullaan olevat taitokoulutukset | * analysoi lippukunnasta kerätyn tiedon ja tekee toimenpiteet laadun parantamiseksi * vastaa lippukunnan toimijoiden ikäkausikoulutuksesta * vastaa lippukunnan toimijoiden taitokoulutuksesta * osallistuu partio-ohjelman kehittämistyöhön ja jalkauttamiseen lippukunnille |
| Partio-ohjelman saavutettavuus | * vastaa siitä, että materiaalia on myös selkeänä suomena ja tarpeiden mukaan selkokieliseksi mukautettuna ja monikielisenä lippukunnalle ja piirille | * järjestää tapahtumia, joihin voi osallistua kuka tahansa partiotoiminnasta kiinnostunut * markkinoi toiminta-alueensa tapahtumia lippukunnalle ja huolehtii niiden ulkoisesta viestinnästä |
| Globaalikasvatus | * huolehtii siitä, että partio-ohjelmaan sisältyy laadukkaita kansainvälisyyskasvatuksen elementtejä * toteuttaa globaalikasvatushankkeita, joihin piirit ja lippukunnat voivat osallistua * Vastaa JOTA/JOTI-toiminnasta | * varmistaa, että partio-ohjelmaa toteutetaan kansainvälisyyskasvatuksen osalta niin lippukunnissa kuin piirin tapahtumissa * järjestää hankkeisiin liittyviä tapahtumia ja koulutuksia omalla alueellaan |

## Vapaaehtoistuki/Koulutus ja aikuistuki

Toiminnanala vastaa partiossa vapaaehtoistyössä toimivien henkilöiden tukemisesta keskusjärjestössä ja piireissä, turvallisuusjohtamisesta sekä koulutusyhteistyöstä muiden järjestöjen kanssa. Toiminnanala kehittää ja ylläpitää partion koulutus- ja pestijärjestelmää, järjestää koulutustapahtumia, huolehtii ylimmän partiojohtajakoulutuksen järjestämisestä, kehittää vapaaehtoisten tuen muotoja keskusjärjestö-, piiri- ja lippukuntatoimijoille sekä kehittää turvallisuusjohtamisen ohjeistuksia ja käytäntöjä.

|  |  |  |
| --- | --- | --- |
| Tehtävä | Keskusjärjestö | Piiri |
| Koulutus-järjestelmän ylläpitäminen ja kehittäminen | * vastaa koulutusjärjestelmän ylläpitämisestä, kehittämisestä ja ajanmukaisuudesta kuten  e-oppimisen hyödyntämisestä * tukee ja ohjaa piirien koulutusryhmiä koulutustoiminnan järjestämisessä * vastaa koulutusjärjestelmässä keskusjärjestön vastuulle määriteltyjen koulutusten järjestämisestä * huolehtii partion johtajakoulutuksen laadukkaista sisällöistä, tavoitteista ja ajanmukaisuudesta * kouluttaa koulutusosaajia ja kutsuu koolle koulutuksen asiantuntijoita * vahvistaa piirien koulutusohjaajat | * viestii avoimesti ja selkeästi koulutusjärjestelmän tavoitteista * vastaa siitä, että piirin luottamushenkilöt tuntevat tavoitteet ja ovat sitoutuneet niihin * järjestää, kehittää ja arvioi koulutusjärjestelmässä piirin vastuulle määriteltyjä koulutuksia * kannustaa ja auttaa lippukuntia järjestämään niiden vastuulla olevia koulutuksia * vastaa siitä, että järjestettävät koulutukset ovat koulutuksille asetettujen tavoitteiden mukaisia * kerää lippukunnasta vuosittain tarvittavia tilastoja koulutustarpeen arvioimiseksi * huolehtii, että piirillä on riittävä määrä koulutettuja valmentajia ja ohjaajia |
| Osaamisen kehittäminen ja näkyväksi tekeminen partiossa | * vastaa koulutusten validoinnista, osaamisperusteisuudesta ja harrastus- ja vapaaehtoistoiminnassa hankitun osaamisen tunnistamisesta ja tunnustamisesta * kehittää keinoja pestissä hankitun osaamisen tunnistamiseen, arviointiin ja tunnustamiseen | * viestii osaamisen näkyväksi tekemisestä ja hyödyntämismahdollisuuksista |
| Pestijärjestelmän kehittäminen ja aikuistoiminta partiossa | * arvioi, ylläpitää ja kehittää partion pestijärjestelmää * kehittää työvälineitä ja yhtenäisiä malleja pestaukseen ja pestissä toimivien tukemiseen sekä palautteen antamiseen * ylläpitää ja kehittää vapaaehtoisten rekrytointimateriaaleja | * käyttää aktiivisesti yhteisiä malleja rekrytoinnissa, tukemisessa ja arvioinnissa * tukee lippukunnan pestijohtajaa ja muita johtajia, jotta tällä on mahdollisuus onnistua tehtävässään * mahdollistaa ja markkinoi partiota uusille aikuisille * tarjoaa Tervetuloa partioon-koulutusta * tukee lippukuntaa aikuisrekrytoinnissa |
| Turvallisuus | * vastaa ajantasaisten turvallisuusohjeiden ja määräysten tuottamisesta * viestii lainmuutoksista, viranomaisten yms. ohjeista ja muutoksista erilaisiin ohjeisiin * vastaa Turvallisesti yhdessä ja Mukavasti yhdessä-kokonaisuudesta ja sen seurannasta | * viestii lippukunnille turvallisuusasioista ja tukee niitä turvallisuusasioissa * kouluttaa ja neuvoo turvallisuuteen liittyvissä asioissa |
| Mentorointi | * kehittää mentorointia ja sen käytäntöjä johtamisen tukemiseksi | * tukee lippukuntia järjestämällä mentorointia |
| Johtamiskäsityksen kehittäminen | * kehittää partion johtamiskäsitystä ja siihen liittyviä koulutuksia ja materiaaleja * viestii ja tekee johtamiskäsitystä tunnetuksi lippukunnissa | * viestii ja tekee johtamiskäsitystä tunnetuksi lippukunnissa |

## Aluetyö

Partiotoiminta tapahtuu lippukunnissa. Keskusjärjestö ja piiri tukevat ja auttavat niitä. Aluetyö on keskeinen osa piirien ja keskusjärjestön lippukunnille antamaa tukea.

Piirin lippukunnat on jaettu alueisiin. Piirin aluetyön toiminnanala huolehti siitä, että lippukunnat saavat tarvitsemansa tuen. Aluetyössä piirit vastaavat lippukunnille tarjottavasta lähituesta. Keskusjärjestö kehittää kokonaisuutta ja toimii tiedon ja kokemusten jakamisen paikkana sekä varmistaa että muut toiminnanalat palvelevat lippukuntien toimintaa. Piirin valmentajapestissä toimivat partiolaiset ovat lippukunnan johtokolmikon tukihenkilöitä ja tukevat lippukuntien ja piirien välistä viestintää. Valmentajat toimivat aluetiimissä, joka tukee lippukunnan johtokolmikkoa onnistumaan pestissään.

Keskusjärjestön tuottaman perustoiminnan tuella lippukunnan tulisi pystyä täyttämään partiotoiminnan laadun vähimmäisvaatimus. Piirin tuottamalla tuella tehdään kehitystyötä lippukunnissa, kukin omaa seuraavaa laatukriteeritasoaan tavoitellen.

|  |  |  |
| --- | --- | --- |
| Tehtävä | Keskusjärjestö | Piiri |
| Kasvu ja toimiva lippukunta | * koordinoi kasvuun liittyviä toimenpiteitä yhdessä järjestön johdon kanssa ja välittää niistä tietoa valtakunnallisesti * tuottaa malleja ja materiaalia lippukuntien perustamiseen, elvyttämiseen ja laajentamiseen * ylläpitää ajantasaista lippukuntaohjeistusta | * motivoi ja innostaa lippukuntia kasvuun sekä huolehtii, että piirin kaikessa toiminnassa on mukana kasvun näkökulma * varmistaa, että toiminta-alueen lippukunnat ovat elinvoimaisia * edistää uusien lippukuntien perustamista ja auttaa olemassa olevia laajentamaan toimintaansa * tukee, kouluttaa ja neuvoo lippukuntatoimijoita * kehittää johtokolmikon koulutusta |
| Valmennus | * järjestää valmentajakoulutusta, tuottaa valmentajien työkalut ja materiaalit * tukee piirin valmentajavastaavia | * pestaa jokaiselle lippukunnalle valmentajat (lippukunta-, ohjelma-, pestausvalmentajat) * tuntee alueensa lippukuntien tilanteen * järjestää alueelliset tapaamiset * lippukunnanjohtaja, pestijohtaja ja ohjelmajohtaja saavat valmennusta ja henkilökohtaista tukea pestikohtaiselta valmentajaltaan * pitää huolta tiedonvälityksestä piirin ja lippukuntien välillä |
| Laatukriteeristö | * ylläpitää ja kehittää lippukuntatoiminnan laatukriteeristöä, ja tuottaa sen käyttämiseksi tarvittavat työkalut | * Tukee lippukuntien kehittymistä laatutyökaluja käyttäen |

|  |  |  |
| --- | --- | --- |
| Moninaisuustyö | * Edistää partion saavutettavuutta poistamalla aktiivisesti partioon liittymisen ja kuulumisen esteitä omassa toiminnassaan sekä tukee piirejä ja lippukuntia tässä työssä * tuottaa malleja ja materiaalia moninaisen lippukuntatoiminnan tueksi * kouluttaa piirien moninaisuusryhmiä ja tukee niitä mallien jalkautuksessa lippukunnille * vastaa partion tasa-arvo- ja yhdenvertaisuussuunnitelman toteutuksesta * Koordinoi valtakunnallista sisupartiotoimintaa | * tunnistaa alueelliset erityisryhmät ja tukee lippukuntia näiden mukaan ottamisessa * seuraa partiotoimintaan vaikuttavia muutoksia ja tekee toimenpiteitä niiden mukaisesti * varmistaa, että piirin ja lippukuntien toiminta on partion tasa-arvo- ja yhdenvertaisuussuunnitelman mukaista |

## Viestintä ja markkinointi

Viestinnän ja markkinoinnin toiminnanalan vastuulla on partion sisäinen ja ulkoinen viestintä sekä markkinointi. Keskeisenä tehtävänä on viestinnän ja markkinoinnin keinoin edistää partio-ohjelman toteutumista lippukunnissa ja partion jäsenkasvua. Se tukee aktiivisesti partion varainhankintaa. Toiminnanala huolehtii omalta osaltaan partion myönteisestä julkisuuskuvasta ja viestii monipuolisesti partiosta. Tämä toiminnanala vastaa jäsenhankinta- ja brändikampanjoista sekä partion visuaalisesta ilmeestä.

Yksi viestinnän ja markkinoinnin toiminnanalan tärkeä tehtävä on myös aktiivinen tuki muille toiminnanaloille viestinnällisissä asioissa.

|  |  |  |
| --- | --- | --- |
| Tehtävä | Keskusjärjestö | Partiopiiri |
| Viestinnän ja markkinoinnin suunnittelu ja toteutus | * vastaa partion strategiaa tukevan viestinnän ja markkinoinnin suunnittelusta ja valtakunnallisista toimenpiteistä * vastaa partion valtakunnallisista medioista | * toteuttaa keskusjärjestön viestintä- ja markkinointisuunnitelmaa soveltuvin osin ja täydentää sitä omilla suunnitelmillaan |
| Jäsenviestintä | * huolehtii yleisestä jäsenviestinnästä ja tarjoaa erilaisia kanavia jäsenten tavoittamiseen | * huolehtii oman toiminta-alueensa jäsenviestinnästä erilaisissa kanavissa |
| Sähköinen viestintä | * ylläpitää, päivittää ja kehittää verkkosivuja ([www.partio.fi](http://www.partio.fi)) sisältäen Partiomedian * tarjoaa partiopiirien käyttöön yhtenäisen verkkosivualustan sisältäen verkkomedia-alustan * huolehtii partion sosiaalisen median kehittämisestä. Seuraa sosiaalisen median trendejä ja partion kohderyhmäikäisten some-käyttäytymistä ja huolehtii partion mukanaolosta kulloinkin oikeissa kanavissa. | * ylläpitää ja kehittää omia verkkosivujaan * seuraa keskusjärjestön linjauksia some-kanavissa ja jakaa keskusjärjestön sisältöjä omissa some-kanavissaan * tuottaa paikallista sisältöä some-kanaviinsa oman suunnitelmansa mukaisesti |
| Viestintä- ja markkinointi-  ohjeistus | * laatii ohjeita viestinnästä ja markkinoinnista sekä huolehtii ohjeiden päivityksestä | * välittää keskusjärjestön ohjeet lippukuntiin ja tarvittaessa miettii tarkemmin niiden jalkauttamista * hyödyntää keskusjärjestön ohjeita ja täydentää niitä tarvittaessa omilla ohjeillaan |

|  |  |  |
| --- | --- | --- |
| Koulutukset | * järjestää koulutuksia keskusjärjestön ja piirien viestinnän ja markkinoinnin tekijöille ja tukee piiriä koulutusten järjestämisessä ja niiden sisältöjen rakentamisessa | * järjestää viestinnän ja markkinoinnin koulutuksia ja huolehtii, että lippukuntia tiedotetaan sekä piirin että keskusjärjestön tarjoamista koulutuksista |
| Markkinointi-  kampanjat | * suunnittelee ja toteuttaa valtakunnallisia partion markkinointikampanjoita ~~esim. koulu- ja eskarikampanja~~ ja vastaa niistä tiedottamisesta piireille | * osallistuu valtakunnallisiin kampanjoihin ia vastaa siitä, että piirin lippukunnat ovat kampanjoista tietoisia ja sitoutettuja mukaan * tarpeen mukaan piiri suunnittelee ja toteuttaa omia kampanjoita |
| Graafinen ohjeistus | * vastaa partion graafisesta ilmeestä ja siitä, että toimijoilla on helposti käytettävissä ajantasainen ohjeistus partion logon, fonttien ja muiden graafisten elementtien käyttöön sekä valmiita helppokäyttöisiä pohjia * noudattaa ohjeistusta omissa toimenpiteissään | * noudattaa omissa materiaaleissaan keskusjärjestön laatimaa graafista ohjeistusta * kannustaa ja auttaa lippukuntia hyödyntämään yhteistä graafista ilmettä |
| Materiaali- ja kuvapankki | * ylläpitää materiaali- ja kuvapankkia, josta partiopiirit ja lippukunnat saavat vaivattomasti käyttöönsä kuvia ja valmiita asiakirjapohjia ja muita aineistoja | * viestii materiaali- ja kuvapankista lippukunnille ja käyttää itse niiden materiaaleja aktiivisesti * huolehtii, että lippukunnalla on käytettävissä toiminnan tukena partiobrändin mukaisia materiaaleja |
| Tuki muille toimijoille | * tukee piirejä ja lippukuntia niiden omassa viestinnässä * huolehtii, että valtakunnan tasolla kaikki toiminnanalat saavat sopivasti näkyvyyttä. | * tarjoaa tukea lippukunnille kaikissa viestintään ja markkinointiin liittyvissä asioissa. |

## Yhteiskuntasuhteet

Suomen Partiolaisten visiona on olla Suomen vaikuttavin nuorten liike. Partio pyrkii vaikuttamaan yhteiskunnassa erityisesti valittuihin teemoihin (harrastaminen, nuoret tekijöinä, metsät, osaaminen ja johtaminen) liittyvään yhteiskunnalliseen keskusteluun ja päätöksiin.

Toiminnanalan vastuulla on kumppanuuksien hoito ja kehittäminen sekä uusien merkittävien kumppanuuksien hankinta. Toiminnanalan tavoitteena on luoda malleja ja tarjota tukea lippukunnille kumppanuuksien ylläpitoon ja hankintaan.

Toiminnanalalla valmistellaan Suomen Partiolaisten yhteiskunnalliset linjaukset, toteutetaan järjestön vaikuttamis- ja edunvalvontatyötä, tuetaan alueellista yhteiskuntasuhdetoimintaa ja koordinoidaan muissa järjestöissä ja valtionhallinnossa toimivien partioedustajien toimintaa. Toiminnanala koordinoi myös järjestöjen välistä yhteistyötä sekä yhteydenpitoa partioparlamentaarikoihin, merkittäviin yhteistyökumppaneihin, kuten Suomen evankelis-luterilaiseen kirkkoon, ja muihin keskeisiin yhteiskunnallisiin toimijoihin. Toiminnanala vastaa myös kestävän kehityksen teemojen edistämisestä partiossa.

|  |  |  |
| --- | --- | --- |
| Tehtävä | Keskusjärjestö | Piiri |
| Partion edunvalvonta | * pitää yhteyttä partiolle tärkeisiin sidosryhmiin partion toimintaedellytyksien varmistamiseksi * seuraa toimintaympäristöä ja osallistuu yhteiskunnalliseen keskusteluun * asettaa ja valmistelee valtakunnalliset vaalitavoitteet sekä viestii niistä * järjestää toiminnanalaan liittyvää valtakunnallista koulutusta * kouluttaa piirejä ja valmentajia yhteiskunnalliseen vaikuttamiseen ja kumppanuuksiin | * huolehtii alueellisesta edunvalvonnasta * tukee ja kouluttaa lippukuntia kuntatason edunvalvonnassa ja kumppanuuksissa esim. kolotilat, avustukset * kannustaa alueellisesti partiolaisia asettumaan ehdokkaaksi vaaleissa ja äänestämään |
| Kumppanuudet | * hoitaa ja kehittää valtakunnallisia kumppanuuksia * hankkii uusia valtakunnallisia kumppanuuksia * ~~v~~astaa valtakunnallisesta CRM -ratkaisusta palveluomistajana ja pääkäyttäjänä * kehittää kumppanuustoiminnan eettisiä periaatteita ja työvälineitä sekä partiopiireille että -lippukunnille | * hyödyntää valtakunnallisia kumppanuuksia alueella * hankkii, hoitaa ja kehittää alueellisia kumppanuuksia * kouluttaa piiritason projektit CRM-ratkaisun käyttöön |
| Kirkkosuhteet | * kehittää ja ylläpitää yhteistyösopimuksen mukaisia suhteita evankelis-luterilaiseen ja ortodoksiseen kirkkoon | * ylläpitää hiippakunta/ seurakuntayhtymäsuhteita * kannustaa lippukuntia aktiiviseen yhteistyöhön taustayhteisönsä kanssa |
| Leiri- ja retkeilyalueet | * huolehtii retkeilyn edellytysten turvaamisesta valtakunnallisella tasolla |  |
| Kestävä kehitys | * laatii suunnitelman partion hiilineutraaliuden saavuttamiseksi suunnitellussa aikataulussa ja raportoi suunnitelman toteutumisesta * koordinoi partion ilmastotyötä ja kehittää mittareita sekä työvälineitä toiminnan hiilidioksidipäästöjen mittaamiseksi | * laatii suunnitelman piirin hiilineutraaliuden saavuttamiseksi suunnitellussa aikataulussa ja raportoi suunnitelman toteutumisesta * kannustaa lippukuntia huomioimaan kestävän kehityksen tavoitteet toiminnassaan |

# MUU TOIMINTA

## Kansainväliset yhteydet

Suomen Partiolaiset – Finlands Scouter ry on molempien partion maailmanjärjestöjen, WAGGGSin ja WOSMin jäsen. Keskusjärjestöllä on molemmissa maailmanjärjestöissä kansainväliset valtuutetut, jotka partioneuvosto valitsee. He toimivat maailmanjärjestöjen yhteyshenkilöinä Suomessa ja seuraavat, että järjestön toiminta on maailmanjärjestöjen peruskirjojen ja muiden kansainvälisen partioliikkeen jäsenyysvelvoitteiden ja linjausten mukaista.

Keskusjärjestössä kansainvälisten yhteyksien valiokunta hoitaa toiminnanalaan kuuluvia asioita.

Kansainväliset yhteydet auttavat kansainvälisen partioliikkeen tavoitteiden toteuttamista Suomessa, ja ne vievät Suomen näkemystä partiotoiminnan kehittämisestä maailmanjärjestöille ja muille partiojärjestöille. Toiminnanala vastaa siitä, että sekä maailmanjärjestöjen että muiden partiojärjestöjen tarjoamat materiaalit, tuki ja palvelut tulevat hyödynnetyksi mahdollisimman laajasti järjestön sisällä.

|  |  |  |
| --- | --- | --- |
| Tehtävä | Keskusjärjestö | Piiri |
| Yhteydet maailman-järjestöihin | * valitsee edustajat WOSMin ja WAGGGSin kokouksiin * vastaa Suomen linjauksista maailmanjärjestöissä |  |
| Yhteydet muihin partiojärjestöihin | * vastaa järjestön suhteista muihin partiojärjestöihin * vastaa järjestön kansainvälisistä kumppanuuksista sekä kehitysyhteistyöstä | * välittää tietoa kumppanuuksista ja kehitysyhteistyöstä ja erikseen sovittaessa järjestää niihin liittyvää toimintaa alueellaan |
| Kansainväliset koulutukset ja verkostotapaamiset | * koordinoi koulutuksiin osallistujat ja tiedottaa piirejä osallistumismahdollisuuksista | * tiedottaa jäseniään mahdollisuuksista osallistua koulutuksiin |
| Leirimatkat | * järjestää Suomen joukkueen matkat maailmanjärjestöjen leireille * kannustaa ja tukee lippukuntia omien partiomatkojen järjestämisessä * tukee piirien kansainvälistä toimintaa | * välittää tietoa kansainvälisistä leirimatkoista lippukunnille ja edistää niille osallistumista. * kannustaa ja tukee lippukuntia omien partiomatkojen järjestämisessä |
| Apurahat | * koordinoi kansainväliseen toimintaan tarkoitettujen apurahojen jaon | * tarjoaa tietoa saatavilla olevista apurahoista * mahdollisuuksien mukaan ylläpitää omia apurahoja |

## DIGI- JA Talous, varainhankinta ja tietohallinto

Digi- ja taloustoiminnanalan tehtävänä on turvata riittävät taloudelliset toimintaedellytykset partiotoiminnalle ja vastata partion talouden kestävästä suunnittelusta ja riskienhallinnasta.

Toiminnanala tuottaa lakisääteiset toimet, kuten talousarvion, kirjanpidon ja tilinpäätöksen, sekä tarvittavat seuranta- ja raportointijärjestelmät talouden ajantasaiseen ja läpinäkyvään seurantaan. Toiminnanala huolehtii jatkuvasta varainhankinnan kehittämisestä ja partion talouden muiden tukijalkojen kuten tapahtumatuottojen, jäsenmaksutulojen ja avustusten tasapainottamisesta. Toiminnanala vastaa partion vuotuisen adventtikalenterikampanjan toteutuksesta sekä Partion Ystävät-varainhankintakonseptista.

Toiminnanala vastaa partion tietohallinnosta eli siitä, että partiossa käytetään ajanmukaisia digitaalisia palveluja, kuten tietojärjestelmiä. Tietohallinto tukee datan ja digitaalisuuden hyödyntämistä partion johtamisessa ja kehittämisessä. Suomen Partiolaiset vastaa henkilötietojen käsittelyn laillisuudesta ja luotettavuudesta partiossa hallinnollisesti ja teknisesti sekä sopimuksenvaraisesti partiopiirien ja -lippukuntien puolesta. Toiminnanala auttaa, neuvoo ja kouluttaa talouteen, varainhankintaan ja tietohallintoon liittyvissä kysymyksissä partion eri toimijoita.

Toiminnanala vastaa tiedolla johtamisesta ja sen työvälineistä partiossa. Toiminnanala toteuttaa tutkimus- ja kehitystoiminnan vuosisuunnitelmaa, luo valtakunnallisia työ- ja toimintatapoja sekä tuottaa tietoa ymmärrettävästi ja visuaalisesti. Toiminnanala soveltaa dataa ja analytiikkaa partion johtamisessa ja kehittämisessä.

Toiminnanalan vastuulla ovat myös partion omaisuuteen, kiinteistöihin ja leirialueisiin sekä vakuutuksiin liittyvät toiminnot.

|  |  |  |
| --- | --- | --- |
| Tehtävä | Keskusjärjestö | Piiri |
| Taloushallinto-palveluiden järjestäminen ja ylläpitäminen | * tuottaa itselleen ja tarjoaa korvausta vastaan piireille taloushallinnon palvelut mm. kirjanpidon, budjetoinnin, tilinpäätöksen ja seurannan * seuraa voimassa olevia lakeja ja – säädöksiä taloushallinnon osalta ja opastaa myös piirejä niissä * huolehtii asianmukaisesta tilin/toiminnantarkastuksesta | * tuottaa itse tai ulkoistaa taloushallinnon palvelut. * opastaa ja kouluttaa partiolippukuntia taloushallinnon järjestämisessä sekä taloushallinnon laki- tai säädösmuutoksissa * huolehtii asianmukaisesta tilin/toiminnantarkastuksesta |
| Varainhankinnan kehittäminen ja vuosittainen adventti-kalenterikampanja | * kehittää olemassa olevaa varainhankintaa * toteuttaa vuosittaisen partion yhteisen adventtikalenterikampanjan * vastaa Partion Ystävät-konseptin kehittämisestä ja toteuttamisesta * suunnittelee/toteuttaa uusia rahoitusmahdollisuuksia * hakee julkisia ja yksityisiä avustuksia partion toimintaedellytysten vahvistamiseksi. Arvioi, että partiopiirit käyttävät saamansa valtionavustuksen annettujen ehtojen ja ohjeiden mukaisesti. | * toteuttaa ja kehittää piirin varainhankintaa * osallistuu vuosittain toteutettavaan partion yhteiseen adventtikalenterikampanjaan * vastaa Partion Ystävät-konseptin jalkauttamisesta toiminta-alueensa lippukunnille * suunnittelee/toteuttaa uusia alueellisia rahoitusmahdollisuuksia * noudattaa ja osoittaa noudattavansa kaikkia avustusehtoja ja -ohjeita. |
| Partion talouden turvaaminen | * huolehtii partion talouden pitkäjänteisestä ja kestävästä suunnittelusta sekä kehittämisestä * huolehtii jäsenmaksujen keräämisestä sekä valtionavustusten haku- ja jakoprosesseista * vastaa jäsenmaksuvapautusten myöntämisestä valtakunnallisesti | * huolehtii piirin talouden pitkäjänteisestä ja kestävästä suunnittelusta sekä kehittämisestä * huolehtii valtionavustusten määräysten mukaisesta käytöstä sekä raportoinnista keskusjärjestölle |

|  |  |  |
| --- | --- | --- |
| Tietohallinto | * vastaa, että partiolla on valtakunnallisesti käytössään modernit digitaaliset palvelut, kuten tietojärjestelmät * Vastaa partion digitaalisten palveluiden lisenssien hallinnasta ja käyttäjähallinnasta sekä partiolaisten IT-tukipalveluista * Vastaa partion digitaalisen kehittämisen periaatteista, digitaalisten palveluiden kestävästä suunnittelusta ja elinkaarten hallinnasta sekä tietohallinnon työvälineistä * vastaa partion jatkuvista, digitaalista palveluista tietohallinnon johtamista ja kehittämistä ohjaavien periaatteiden mukaisesti * vastaa Kuksa-rekisteristä palveluomistajana. * varmistaa hallinnollisesti ja teknisesti, että partiolaisilla ja työntekijöillä on edellytykset käsitellä henkilötietoja laillisesti ja luotettavasti. Vastaa henkilötietojen käsittelyyn liittyvästä jäsenpalvelusta partiolippukuntien ja -piirien puolesta käsittelysopimuksen perusteella. * järjestää it-koulutusta * Vastaa partion tiedolla johtamisen työvälineistä, kuten Power BI -ratkaisusta. * Vastaa järjestön tiedonhallinnasta * Vastaa digitaalisesta partiolaisaloite -järjestelmästä | * ottaa käyttöön valtakunnalliset it-järjestelmät kuten O365, Kuksa ja tarvittavilta osin CRM ja taloushallinnon järjestelmät sekä osallistuu niiden kehittämiseen * huolehtii piirin osalta henkilörekisterien lainmukaisuudesta * järjestää luottamushenkilöille ja lippukunnille koulutusta it-järjestelmiin |
| Tutkimus- ja kehitystoiminta | * vastaa partion tutkimus- ja kehitystoiminnasta vuosisuunnittelun perusteella * tukee järjestön johdon analyysiä * vastaa vuosiselosteprosessista * tuottaa tietotuotteita partiopiirien ja -lippukuntien työvälineiksi * tukee eri toimijoita tuotosten, vaikutusten ja vaikuttavuuden arvioinnissa |  |
| Omaisuus ja kiinteistöt | * vastaa, että keskusjärjestön omaisuudesta ja kiinteistöistä huolehditaan * vastaa, että kiinteistöjen turvallisuus vastaa lainsäädäntöä * huolehtii Evon valtakunnallisen nuorisoleirialueen kehittämisestä * huolehtii partion vakuutusturvasta kaikilta osin | * vastaa, että piirin omaisuudesta ja kiinteistöistä huolehditaan * vastaa, että kiinteistöjen turvallisuus vastaa lainsäädäntöä * huolehtii piirin vakuutusturvasta omaisuuden ja toiminnan osalta |

## Järjestön johtaminen ja toimihenkilöt

Partion avoimen hallinnon tehtävänä on vastata partion toimintaedellytysten turvaamisesta, laki- ja sääntömääräisten velvoitteiden toteuttamisesta, organisaation ja päätöksenteon rakenteista sekä edunvalvonnasta ja keskeisistä sidosryhmäsuhteista.

Hallinto ylläpitää partion toimintaa ohjaavia dokumentteja, kuten sääntöjä, menettelytapasääntöä, sopimuksia sekä muita ohjeita ja malleja sekä vastaa partion kriisivalmiudesta.

Hallinto vastaa toimihenkilöorganisaatiosta, jossa lippukunnille, piireille ja partiolaisille palveluja tuottaa toimintaan suhteutettu määrä asiantuntijoina ja palveluiden tuottajina toimivia toimihenkilöitä.

Hallinnon kokonaisuuteen kuuluu Suomen Partiolaisten ansiomerkkijärjestelmän ylläpito.

Hallinnosta vastaavat pääsääntöisesti yhdistysten puheenjohtajat ja toiminnanjohtajat.

|  |  |  |
| --- | --- | --- |
| Tehtävä | Keskusjärjestö | Piiri |
| Partiotoiminnan johtaminen ja hallinnointi | * vastaa partion strategisesta suunnittelusta ja seurannasta * vastaa partion toiminnansuunnittelusta * vastaa laki- ja sääntömääräisten velvoitteiden toteutumisesta * huolehtii lainsäädännön seuraamisesta, antaa tarvittaessa muutoksiin lausuntoja ja huolehtii lakeihin ja asetuksiin liittyvän ajantasaisen tiedon saattamisesta partion toimijoille. * vastaa päätöksenteon rakenteista valtakunnallisen partiotoiminnan osalta * vastaa partiota määrittelevistä asiakirjoista ja niiden ajantasaisuudesta * vastaa partiotoiminnan kriisisuunnittelusta ja -valmiudesta | * vastaa piirin toiminnansuunnittelusta, joka pohjautuu keskusjärjestön toimintasuunnitelmaan ja toteuttaa partion strategiaa * vastaa laki- ja sääntömääräisten velvoitteiden toteutumisesta * vastaa päätöksenteon rakenteista partiopiirin osalta * vastaa piirin toimintaa määrittelevistä asiakirjoista ja niiden ajantasaisuudesta sekä valtakunnallisesti yhdessä määriteltyjen asiakirjojen ja sopimusten noudattamisesta * vastaa toiminta-alueensa osalta kriisisuunnittelusta ja  -valmiudesta |
| Partion edunvalvonta | * vastaa, että partion edunvalvonta turvaa partion toimintaedellytykset * pitää huolta keskeisistä sidosryhmistä | * huolehtii piirin ja sen lippukuntien edunvalvonnasta ja toimintaedellytyksistä * pitää huolta keskeisistä sidosryhmistä piirin alueella * tukee lippukuntia edunvalvonnassa |

|  |  |  |
| --- | --- | --- |
| Partiotoimihenkilöt | * ylläpitää toiminnan laajuuteen ja määrään suhteutettua toimihenkilö-organisaatiota ja vastaa henkilöstöjohtamisesta * osallistuu valtakunnallisen Partiotyönantajat-Scoutarbetsgivarnan toimintaan ja noudattaa yhdessä hyväksyttyä työnantaja- ja henkilöstöpolitiikkaa | * ylläpitää toiminnan laajuuteen ja määrään suhteutettua toimihenkilöorganisaatiota ja vastaa sen edellyttämistä puitteista tai hankkii tarvittavat palvelut ja puitteet muutoin * mikäli piiri on työnantaja, osallistuu valtakunnallisen Partiotyönantajat-Scoutarbetsgivarnan toimintaan ja noudattaa yhdessä hyväksyttyä työnantajapolitiikkaa |
| tiedolla johtaminen | * arvioi partion strategian toteuttamista * vastaa, että partion dokumentointi ja arkistointi on säännöllistä ja suunniteltua * vastaa dokumentoinnin lainmukaisuudesta, luotettavuudesta ja tietoturvallisuudesta * Kehittää tiedolla johtamisen kulttuuria partiossa   sekä vastaa tiedolla johtamisen strategisesta kehittämisestä, kuten datastrategiasta ja tietoarkkitehtuurista   * Vastaa partion | * vastaa piirin osalta, että dokumentointi ja arkistointi on säännöllistä ja suunniteltua * vastaa piirin dokumentoinnin ja arkistoinnin lainmukaisuudesta ja tietoturvallisuudesta * vastaa piirien tiedonhallinnasta * Käyttää partiosta kerättyä dataa ja tutkimustietoa piirin johtamisessa ja kehittämisessä |
| Ansiomerkit | * ylläpitää ja kehittää valtakunnallista Suomen Partiolaisten ansiomerkkijärjestelmää * ~~kouluttaa ja opastaa partion toimijoita tekemään ansiomerkkiehdotukset digitaalisesti~~ * myöntää valtakunnalliseen ansiomerkkijärjestelmään kuuluvia merkkejä | * kouluttaa ja opastaa lippukuntia ansiomerkkijärjestelmänkäyttöön * ~~antaa lausuntoja ansiomerkkien myöntämiseen~~ antaa lausuntoja SP:lle ansiomerkkien myöntämiseksi valtakunnallisesta ansiomerkkijärjestelmästä * ylläpitää ja kehittää mahdollista piirin omaa ansiomerkkijärjestelmää |
| Projektit ja hankkeet | * vastaa partion toiminnanalarajojen ylittävien projektien ja hankkeiden resurssoinnista ja toteutuksesta | * vastaa piirin toiminnanalarajojen ylittävien projektien ja hankkeiden resurssoinnista ja toteutuksesta |
| Tutkimus- ja kehitystoiminta |  | * vastaa piirin kehitystoiminnasta * arvioi strategian toteuttamista ja hyödyntää järjestön johdon analyysiä toiminnassaan |

LIITE 1: PARTIOPIIRIEN VÄHIMMÄISVAATIMUKSET

1. [Partiopiiri] hyväksyy ja noudattaa Suomen Partiolaisten sääntöjä ja peruskirjaa. Erityisesti:

Huolehtii päämäärän ja arvopohjan sekä kasvatustavoitteiden ja partiomenetelmän ymmärryksestä ja toteutumisesta alueensa lippukunnista.

Huolehtii, että partiotoiminta on avointa kaikille, jotka hyväksyvät sen arvopohjan ja että se toteuttaa ikäkausille ja vapaaehtoisille suunnatun toiminnan periaatteita ja tavoitteita.

1. [Partiopiiri] toimii menettelytapasäännön ja sen hengen mukaisesti.

Pitää yllä organisaatiota, joka vastaa Suomen Partiolaisten menettelytapasääntöä ja joka mahdollistaa näiden vaatimusten täyttämisen ja sen seurannan.

Osallistuu yhteiseen päätöksentekoon, kehittämiseen ja tiedonvaihtoon jäsenkokouksissa, partioneuvostossa ja laajennetuissa valiokunnissa sekä muissa vastaavissa tapahtumissa.

Huolehtii että em. elinten päätökset, jotka koskevat piirejä tai lippukuntia, tulevat toimeenpannuiksi alueellaan.

Toteuttaa partion strategiaa alueellaan tai perustellusta syystä esittelee Suomen Partiolaisten hallitukselle muokatun version strategiasta ja toteuttaa sitä alueellaan.

1. [Partiopiiri] huolehtii vähimmäisvaatimusten täyttymisestä alueensa lippukunnissa. Tukee lippukuntia vähimmäisvaatimusten täyttämisessä. Ylläpitää aktiivisesti piirin kyvykkyyttä tukea lippukuntia niiden erilaisissa haasteissa menettelytapasäännön ja yhdessä sovittujen toimintamallien mukaisesti.
2. [Partiopiiri] pitää yllä laatua, läpinäkyvyyttä ja turvallisuutta tukevia järjestelmiä mm. taloushallinnon, tietosuojan, tiedonhallinnan sekä vapaaehtois- ja kasvatustoiminnan koordinoinnin alueella. Tukee lippukuntiaan laadun, läpinäkyvyyden ja turvallisen toiminnan järjestämisessä.
3. [Partiopiiri] kehittää toimintaansa partion yhdessä sovittujen käytäntöjen, toimintaympäristön muutosten ja valtionavun jakamisen periaatteiden vaatimusten mukaisesti.

